Predsjedavajući Vijeća ministara Bosne i Hercegovine

**Predsjedavajući Vijeća ministara Bosne i Hercegovine** jest šef Vijeća ministara Bosne i Hercegovine.

Predsjedavajućeg Vijeća ministara predlaže Predsjedništvo Bosne i Hercegovine, a imenuje ga Zastupnički dom Parlamentarne skupštine Bosne i Hercegovine. Kao šef vlade, predsjedavajući Vijeća ministara nema ovlasti za imenovanje ministara, već je njegova uloga koordinatora. Ministre umjesto njega imenuju parlamentarna većina, odnosno većinske stranke prema etničkim i entitetskim pravilima o zastupljenosti, tako da zamjenik ministra ne smije biti iste nacionalnosti kao i dotični ministar.

Borjana Krišto (HDZ BiH) je 11. i trenutna predsjedavajuća Vijeća ministara. Dužnost je preuzela 25. januara 2023, nakon općih izbora 2022. Ujedno je i prva žena u historiji na čelu Vijeća ministara.

## Izbor 
Član V.4 Ustava definira Vijeće ministara i njegove odgovornosti.

### Ocjena ustavnosti 
Dana 11. februara 1999. Mirko Banjac, u to vrijeme zamjenik predsjedavajućeg Zastupničkog doma Parlamentarne skupštine BiH, podnio je zahtjev Ustavnom sudu Bosne i Hercegovine za, između ostalog, ocjenu ustavnosti Zakona o Vijeću ministara BiH (Službeni glasnik BiH, br. 4/97), koja je predviđala postojanje dva kopredsjedavajuća i jednog potpredsjedavajućeg Vijeća ministara. Sud je u svojoj odluci 14. augusta iste godine, između ostalog, naveo sljedeće:Također, Parlamentarnoj skupštini BiH dao se rok od 3 mjeseca od dana objavljivanja odluke u “Službenom glasniku Bosne i Hercegovine” da navedene odredbe Zakona usaglasi sa Ustavom Bosne i Hercegovine. Nakon što to nije učinjeno, Ustavni sud je, postupajući po zahtjevu podnosioca, a na osnovu ranije odluke i pravnog stajališta iznesenog u razlozima odluke, utvrdio da određene odredbe Zakona o Vijeću ministara prestaju da važe.

Na osnovu toga, naredni (III) saziv Vijeća ministara imao je samo jednog predsjedavajućeg, a prvi samostalni bio je Spasoje Tuševljak (SDS). Također, formirana su 3 nova ministarstva, koja su prenešena sa entitetskog na državni nivo: ministarstvo trezora institucija, ministarstvo za ljudska prava i izbjeglice i ministarstvo za evropske integracije.

### Zakon Visokog predstavnika 
Dana 18. decembra 2002. donesen je Zakon o Vijeću ministara BiH ("Službeni glasnik BiH", broj: 38/02) od strane Visokog predstavnika Paddya Ashdowna. Od narednog (VIII) saziva, predsjedavajući nije imao više nadležno ministarstvo, kako je to ranije bilo, a njegovi zamjenici su ministri u Vijeću ministara, koji moraju biti druge nacionalnosti od njega.

Također su formirana 4 ministarstva, ministarstvo sigurnosti, ministarstvo pravde, ministarstvo odbrane i ministarstvo komunikacija i prometa (ministarstvo civilnih poslova i komunikacija izgubilo je nadležnosti komunikacija), ministarstvo trezora institucija postalo je ministarstvo finansija i trezora, a nadležnosti ministarstva za evropske integracije preuzela je Direkcija za evropske integracije, stalno tijelo Vijeća ministara.

## Nadležnosti 
Predsjedavajući predstavlja Vijeće ministara i odgovoran je:

# za usklađivanje rada Vijeća ministara;
# za usklađivanje ustavnih odnosa Vijeća ministara s radom Predsjedništva BiH, Parlamentarne skupštine BiH, kao i s entitetima i Brčko distriktom BiH;
# za osiguravanje saradnje između Vijeća ministara i vlada entiteta i nižih nivoa vlasti;
# za sazivanje sjednica Vijeća ministara;
# za predsjedanje sjednicama Vijeća ministara;
# za dnevni red sjednica Vijeća ministara;
# za provedbu odluka Vijeća ministara;
# za rad Direkcije za EU integracije.

Predsjedavajući Vijeća ministara, u saradnji sa svojim zamjenicima, utvrđuje politiku rada Vijeća ministara, a posebno prioritete i dinamiku u radu Vijeća ministara. Također, Predsjedavajući posebno usklađuje i prati aktivnosti vladinih institucija u Bosni i Hercegovini u vezi sa pristupanjem Bosne i Hercegovine Evropskoj uniji.

Radi efikasnog obavljanja ovih dužnosti i zadataka, Direkcija za evropske integracije direktno je odgovorna predsjedavajućem Vijeća ministara. Predsjedavajući je za svoj rad odgovoran Parlamentarnoj skupštini i Predsjedništvu.

U slučaju njihovog odsustva, predsjedavajućeg zamjenjuje jedan od zamjenika predsjedavajućeg, u skladu sa Poslovnikom.

## Spisak predsjedavajućih 
U periodu od 3. januara 1997. do 6. juna 2000. ovaj položaj su dijelila dva kopredsjedavajuća, po jedan iz Federacije Bosne i Hercegovine i Republike Srpske.

## Također pogledajte 
* Vijeće ministara Bosne i Hercegovine
* Predsjedništvo Bosne i Hercegovine
** Spisak članova Predsjedništva Bosne i Hercegovine
** Spisak članova Predsjedništva Bosne i Hercegovine po vremenu obavljanja funkcije
** Predsjedavajući Predsjedništva Bosne i Hercegovine

## Reference 
*
*
*
B